ФК Калиакра
Калиакра Каварна 1923 е футболен клуб от град Каварна, който е основан през 1922 г. Играе домакинските си мачове на стадион „Калиакра“, който има капацитет от 5000 места.

Визитка 
 Основан: 1922 г.
 Стадион: „Калиакра“: 5000 индивидуални седящи места, от които: покрити 2000 места, сектор за гости 500 места, ВИП ложа 118 места, Осветление – 1100 lux, Електронно информационно табло, Wi-Fi Интернет.
 Спонсор: Община Каварна
 Ст.треньор: Красен Петков
 Пом.треньор Ивайло Керчев
 УПРАВИТЕЛЕН СЪВЕТ: ДИМО ДИМИТРОВ ЙОРДАНОВ, ЙОРДАН РАЙКОВ ЙОРДАНОВ, ДИЯН РАДЕВ МИХАЙЛОВ, ПЕТКО КОЛЕВ ДИМИТРОВ, СТАНИМИР ДИМИТРОВ ПАНАЙОТОВ.
 1-ро място в „Б“ Група, сезон 2009/10 – 57 точки; 12-то място в „А“ Група, сезон 2010/11 – 30 точки

История 

През 1922 година в Каварна е учреден спортен клуб Калиакра. В 1923 г. той се преименува на Венус (Венера), който в края май 1931 прекратява своето съществуване по неизняснени причини. По време на румънското владичество в черноморското селище възниква и друг спортен клуб, който носи името на древната гръцка колония, съществувала по тези земи от V век. Бизоне е учреден през 1934 г., но в 1938 г. също преустановява дейността си. През 1940 г., след възвръщането на Южна Добруджа към България, е основан спортен клуб Добротич. В 1943 г. той е преименуван на Калиакра. През 1945 г. е създаден и спортен клуб Спартак, който в 1947 г. е присъединен към физкултурно дружество Калиакра. В края на 1949 г. са формирани няколко доброволни спортни организации, най-известна от които е Червено знаме. През 1957 г. те са присъединени към възстановеното дружество за физическа култура и спорт Калиакра. На негова основа през 1985 г. се образува едноименният футболен клуб През сезон 2004/05 клубът си извоюва място в „Б“ група.

Клубът има 5 участия в „Б“ група, след възраждането си а най-престижното място е 2-ро в „Б“ група, сезон 2007/08. Осминафиналист за купата на България през 1998 г. и полуфиналист през 2008 г. и 2010 г.

На 31 март 2010 г. Калиакра побеждава Черно море (Варна) след дузпи 3:2 и достига за втори път полуфинал в историята на турнира. Калиакра губи от Черноморец (Поморие) на полуфиналите за Купата на България, след като в редовното време двубоя завършва 1:1, но след дузпи Черноморец (Поморие) побеждава с 3:0.

През сезон 2010/11 ФК Калиакра играе за първи път в новата си история в „А“ ПФГ на България, след като завършва на първо място в Източна Б група с 57 точки.

През 2015 г. на кормилото на Калиакра застава местният бизнесмен Христо Узунов. След гръмки обещания за завръщане в професионалния футбол и налагането на местни кадри той стартира управлението на отбора. Калиакра редува силни и слаби мачове през първите две години на новата власт. За да дойде сезон 2019/2020 в който родното Каляри изпада в черна дупка. Първият признак, че нещата не отиват на добре си проличава на мач от АФК срещу Септември Тервел игран в Каварна. Домакините излизат с девет души и след 20 мин. игра мачът е прекратен при резултат 0 на 4. След този момент следват неявявания на два мача от редовния сезон в Трета лига съответно срещу Черноломец Попово и Добруджа, а собственикът не дава обяснение за състоянието на отбора.

След фалита на ФК Калиакра през 2018 г. клуба взима лиценза на ФК Левски от с. Карапелит и участва в североизточната трета лига като ФК Калиакра Каварна – Левски Карапелит 1922, но в БФС се води под името ФК Калиакра. Преди началото на сезон 2019/20 г. клуба сменя името си на ФК Калиакра 1923, подади лошото си финансово състояние и неадекватната работа на собственика Христо Узунов отбора е изправен пред закриване. През месец ноември 2019 г. отбора окончателно фалира.

Наименования 
 Калиакра (от 1922 г.)
 Венус (от 1923 г.)
 Бизоне (от 1934 г.)
 Добротич (от 1940 г.)
 Калиакра (от 1943 г.)
 Червено знаме (от 1949 г.)
 Сборен отбор Каварна (от 1954 г.)
 Калиакра (от 1957 г.)
 Калиакра 1923 (от 2019 г.)

Настоящ състав 
Към 30 май 2016 г.

Известни футболисти 
 Хараламби Харалампиев
 Тинко Въжаров
 Иво Кискинов
 Здравко Кулишев
 Христин Камбуров
 Радостин Трифонов
 Ивайло Керчев
 Красимир Райков
 Йордан Димитров
 Адриян Аврамов
 Даниел Трифонов
 Симеон Константинов
 Диян Божилов
 Живко Бояджиев
 Росен Харизанов
 Орхан Касабов

Външни препратки 
 Официална страница
 Форум на Калиакра (Каварна)

Калиакра
Каварна
Основани в България през 1922 година